****

**Sibiu**

**12 octombrie 2021**

**Informare de presă**

**SCJU Sibiu a suplimentat numărul de paturi ATI pentru pacienții COVID în stare gravă**

În lumina ORDINULUI COMANDANTULUI ACTIUNII NR. 9490/04.10.2021 privind instituirea la nivelul unităților sanitare publice cu paturi a unor măsuri suplimentare pentru combaterea pandemiei cu virusul SARS-CoV-2 precum și în contextul creșterii numărului de cazuri grave și foarte grave de COVD-19, care necesită suport respirator, **SCJU Sibiu a făcut demersuri pentru creșterea numărului de paturi ATI din zona roșie a unității sanitare.**

Ca urmare a acestora, numărul paturilor ATI Covid **a fost suplimentat cu 6,** ajungând la 34. Cele 6 noi paturi sunt localizate în structura Modulară I din cadrul spitalului (modularul mic). În acest context, Secția Chirurgie Plastică a fost relocată, cu caracter temporar, la etajul II al Pavilionului Chirurgical.

SCJU Sibiu mai dispune **de 76 de paturi pentru pacienții Covid-19** în cadrul secțiilor, în urma unei suplimentări **cu 4 paturi Covid** pentru specialitățile chirurgicale.

Precizăm că evoluția numărului de cazuri este monitorizată cu atenție pentru a identifica cele mai bune soluții în vederea gestionării situației epidemiologice.

**Dr. Daniel Chelcea Decebal Todăriță**

**Manager Purtător de cuvânt**